Nafarroako Parlamentuko Mahaiak, 2018ko maiatzaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Gimeno Gurpegui jaunak aurkeztutako galdera, Hezkuntzako Konferentzia Sektorialean irakasleen oposizioetako hautaprobak baztertzaileak izatea babestu izanaren arrazoiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 14an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Gimeno Gurpegui jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak 2018ko maiatzaren 17ko Osoko Bilkuran ahoz erantzun dezan:

Nafarroako Gobernuko Hezkuntza Departamentuko kontseilaria zaren aldetik, zerk eraman zaitu Hezkuntzako Konferentzia Sektorialean irakasleen oposizioetako hautaprobak baztertzaileak izatea babestera?

Iruñean, 2018ko maiatzaren 10ean

Foru parlamentaria: Carlos Gimeno Gurpegui